**Коми Республикаса творческöй делегация участвуйтiс вепсъяслöн «Ордпу» гажын.**

Кыдзи пасйис Коми Республикаöс Петкöдлысь Валерий Кюршин, «вепсъяслöн гажын республикалöн участвуйтöмыс петкöдлö оз сöмын культураын миянлысь öтувъялунсö, но и миян регионъяс костын став сикас йитöдъяслысь сöвмöмсö».

2010 вося лöддза-номъя тöлысь 13 лунö Ленинград обласьтса Подпорожскöй районлöн Винницы сиктын нуöдiсны вепсъяслысь обласьт пасьта «Ордпу» быдвося гаж. Кыдзи и пыр, гаж вылö чукöртчис уна гöсьт, на лыдын Санкт-Петербургса коми землячестволöн «Дзоридз» ансамбль, А.И.Герцен нима российскöй государственнöй педагогическöй университетлöн «Востым» фольклорнöй театр, Ленинград обласьтысь да Карелия Республикаысь фольклорнöй котыръяс. Гаж вылын котыртöм декоративно-прикладнöй творчество выставкаын участвуйтiсны и Коми Республикаысь Санкт-Петербург ВУЗ-са студенткаяс, кодъяс тöдмöдiсны видзöдысьясöс коми йöктöмъясöн, нуöдiсны мезенскöй роспись кузя да стеклö вылын серпасасьöм кузя мастер-классъяс.

Кыдзи пасйис Коми Республикаöс Петкöдлысь Валерий Кюршин, «вепсъяслöн гажын республикалöн участвуйтöмыс петкöдлö оз сöмын культураын миянлысь öтувъялунсö, но и миян регионъяс костын став сикас йитöдъяслысь сöвмöмсö». Сiйö казьтыштiс, мый 2009 воын Коми Республика да Ленинград обласьт костын кырымалiсны Ёртасьöм йылысь артмöдчöм да сiйöс сöвмöдан комплекснöй уджтас. Сiйö жö воын кутiсны ёртасьны öта-мöдыскöд Ленинград обласьтлöн Подпорожскöй район да Коми Республикаса Сыктывдiн район.